open-index/open-wikipedia-markdown huggingface dataset:
Svein Norman Hansen

**Svein Norman Hansen** (født 18. april 1943 i Oslo, død 14. august 2012) var en norsk ishockeyspiller. Han representerte Vålerengens Idrettsforening.

Hansen spilte 69 offisielle landskamper for Norge, og deltok under vinter-OL for Norge i 1964 i Innsbruck med en tiendeplass, i 1968 i Grenoble med en ellevteplass og i 1972 i Sapporo med en åttendeplass. 

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Li Lianying

**Li Lianying** (tradisjonell kinesisk: 李連英, forenklet kinesisk: 李连英, pinyin: *Lǐ Liányīng*; født 12. november 1848 i Dacheng som nå er i Langfang i Hebei i Kina, død 4. mars 1911 i Beijing) var en keiserlig evnukk i Qing-dynastiets Kina. Han kom til makt under enkekeiserinne Cixi, som var Kinas *de facto* herskerinne i 39 år, i perioden 1869&ndash;1908. 

## Liv og virke
### Bakgrunn
Li Lianying kom fra en fattig familie i provinsen Zhili. I 1853, da han var i seksårsalderen, ble han kastrert og sendt for å gjøre tjeneste som evnukk i husholdet til prins Zheng. 

### Virke i Den forbudte by
I 1856 ble han sendt for å tjene som palassevnukk i Den forbudte by. Han ble promovert til «annenoppsynsmann» (二總管) i 1867.

I 1869 ble storoppsynsmann An Dehai henrettet av Ding Baozhen, guvernøren i Shandong, for å ha reist utenfor Den forbudte by uten tillatelse. Noen år tidligere hadde Li på sin side hjulpet enkekeiserinne Cixi da hun under Xinyoukuppet grep makten fra de åtte regenter, og på den måte hadde han henes gunst. Den takknemlighetsgjelden bidro til at Cixi etter henrettelsen av An utnevnte Li til sin nye personlige assistent, og deretter til storoppsynsmann. 

Han var hovedevnukk (总管太监) til han gikk av i 1908. Li Lianying var kjent for å være dominerende i hoffsaker; han utøvet en streng kontroll med de øvrige evnukkers gjøren og laden, og avgjorde hvem som skulle få foretrede for enkekeiserinnen. Denslags audienser vær gjerne knyttet til store bestikkelser, og Li Lianying ble med tiden temmelig rik.

Li bad om tillatelse til å tre tilbake etter enkekeiserinne Cixis død i 1908. Søknaden ble innvilget av enkekeiserinne Longyu, som tillot ham å forlate keiserfoffet så snart det var forløpt hundre dager etter Cixis død. 

Li Lianying levde et tilbaketrukket liv etter dette, og døde innen utbruddet av Xinhairevolusjonen i 1911.

## Litteratur
* Evelyn S. Rawski: *The last emperors: a social history of Qing imperial institutions*. Berkeley: University of California Press, 2001
Fagerlibakken

**Fagerlibakken** var en hoppbakke i Narvik i Nordland. Den lå på nordvestsiden av Fagernesfjellet, ovenfor Narvik sentrum. Bakken var eid av Narvik Skiklubb og hadde K-punkt 80 meter. Bakkerekorden var 83,5 meter, satt av Sverre Stenersen i 1955.

## Bakgrunn
Fagerlibakken ble brukt under Hovedlandsrennet (NM) på ski i 1928. Spesielt hopprenn var ikke tatt opp som øvelse da. Kombinert ble vunnet av Ole Stenen fra Øyer IF i Gudbrandsdalen.  Damenes pokal ble vunnet av Sigmund Ruud fra Kongsberg IF. 30&nbsp;km langrenn i mesterskapet i 1928 (NM) ble vunnet av Ole Hegge fra Bardu IL. Bakken ble utvidet til 80-meter foran mesterskapet i 1951, der Erling Kroken Nedre Sigdal IF ble norgesmester i spesielt hopp og satte bakkerekord med 78,5 meter. Under mesterskapet falt Knut Hatle fra Kirkenes IF så stygt at han døde av skaden han pådro seg. Knut Hatle ble Nord-Norsk mester i spesielt hopp i 1948. Han var forøvrig også en habil fotballspiller, med blant annet kamper for det Nord-Norske landslaget.

I forkant av NM på ski i 1951, ble det holdt åpningsrenn etter ombyggingen. Der vant Svensken Thure Lindgren fra IFK Kiruna. Der satte han ny bakkerekord med 73 meter. Thure Lindgren tok sølvmedaljen i VM i Lake Placid i staten New York  året før, foran Arnfinn Bergmann.

Hopprennet i kombinertklassen i 1951 ble avviklet i Lille Fagerlibakken, som var kjent som en krevende bakke med et kort hopp og kort fart. Norgesmester 1951 i kombinert ble Simon Slåttvik, IL Stålkameratene. Hopplengder: 51,5-Fall-52,5m.          Sverre Stenersen   fra    Målselv IL tok bronsemedaljen. Hopplengder: 52-55-56m.
Helgeland Skikrets vant Norges Skiforbunds pokal for beste 3-mannslag i kombinert, med løperne: Simon Slåttvik-Kåre Østerdal og Kristian "Kiss" Dahl. De to sistnevnte representerte Mo Skilag. Det ble arrangert et kveldshopprenn i april i 1955. Vinner i seniorklassen ble Arnfinn Bergmann,  Sportsklubben Freidig, foran Matti Pietikâinen, Kuopio Skiklubb, Finland. Finlenderen ble verdensmester i Falun året etterpå. Juniorklassen ble vunnet av Svein Svingen, IL Stålkameratene, foran Eino Kirjonen, Finland. Finlenderen Kirjonen som opprinnelig var fra det Karelske neset, representerte Lahti Skiklubb. Han ble nr. 2 sammenlagt i de 3 påfølgende Tysk/Østerrikse hoppuker. Han gikk helt til topps i sesongen 1961/1962.

## NM, spesielt hopp

## Referanser


## Litteratur
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 87 og 110

## Eksterne lenker
* Skisprungschanzen-Archiv: Narvik (Fragerli) (sic)
* Idrettsanlegg.no: Fagerlibakken
Erik Fjeldstad

**Svein Erik Fjeldstad** (født 20. februar 1944 i Oslo, død 24. mars 2019) var en norsk ishockeyspiller. Han representerte Rosenhoff Idrettslag og Lamberseter Ishockeyklubb.

Fjeldstad spilte ti offisielle landskamper for Norge. Han deltok under vinter-OL for Norge i 1964 i Innsbruck med tiendeplass i ishockey.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Bjørn Elvenes (1944–1988)

**Bjørn Elvenes** (1944–1988) var en norsk ishockeyspiller. Han representerte Rosenhoff Idrettslag, Malmö IF og Rögle BK.

Elvenes spilte 39 offisielle landskamper for Norge. Han deltok under vinter-OL for Norge i 1964 i Innsbruck med tiendeplass i ishockey. 

Han spilte for Rögle BK i Sverige på 1960-tallet og var spillende trener for klubben på midten av 1970-tallet. Elvenes var hovedtrener for Rögle BK fra 1975 til 1979, og var på 1980-tallet ungdomstrener i klubben. I Elvenes tid i Rögles ungdomslag slo spillere som Roger Hansson, Kenny Jönsson, Jörgen Jönsson og hans sønner Roger, Stefan og Tord Elvenes igjennom.

## Ettermæle
Bjørn Elvenes døde i 1988. Bjørn Elvenes Ungdomsfond deler ut, etter sesongslutt hvert år, «Björn Elvenes stipendium» til en juniorspiller i Rögle BK som har utmerket seg spesielt.

## Referanser


## Eksterne lenker
* 
*  Norges Ishockeyforbund: Internasjonale spillere, menn – Adelskalender (pdf-fil)
Margaret Clunies Ross

**Margaret Clunies Ross** (født 1942) er en australsk religionsforsker og er professor i engelsk språk og tidlig engelsk litteratur ved Centre for Medieval Studies (*Senter for middelalderforskning*) på Universitetet i Sydney i Australia. 

Ross er utdannet ved Universitetet i Adelaide og Oxford University, *fil. dr. Hc* fra Universitetet i Göteborg. Hun er medlem av Kungliga Gustav Adolfs Akademien för svensk folkkultur (GAA) i Uppsala.

Hennes forskningsområde omfatter studier i norrøn litteratur, herunder særlig norrøn mytologi, gammelislandsk poesi, tidlig norrøn poesi og poetikk; middelalderstudier, særlig den norrøne poesiens innflytelse på europeisk litteratur og kultur etter renessansen; samt forskningshistorie i tilknytning til studier i angelsaksisk, norrøn og gotisk kultur på 1600- og 1700-tallet.

## Publikasjoner i utvalg
* (2004): *The Correspondence of Edward Lye*, Publications of the Dictionary of Old English vol. 6. Toronto, Pontifical Institute of Medieval Studies. Sammen med Amanda J. Collins
* (2004): Supplement (25 s.) til *Skaldic Poetry of the Scandinavian Middle Ages*, 2. utg., red. Margaret Clunies Ross, sammen med Tarrin Wills, Kari Gade, Edith Harold, Guthrun Nordal & Diana Whaley
* (2003): *Old Norse Myths, Literature and Society*, red. Margaret Clunies Ross. The Viking Collection 14. Odeuse, University Press of Southern Denmark
* (2002): *Skaldic Poetry of the Scandinavian Middle Ages*. (red.) Margaret Clunies Ross, sammen med Diana Whaley, Kari Gade, Edith Marold, Guđrún Nordal & Tarrin Wills. 2. rev. utg. Sydney, Centre for Medieval Studies.
* (2000): *Old Icelandic Literature and Society*, red. Margaret Clunies Ross. Cambridge Studies in Medieval Literature 42. Cambridge, Cambridge University Press.
* (1998): *The Norse Muse in Britain, 1750-1820*. Trieste, Edizioni Parnasso.
* (1994 & 1998): *Prolonged Echoes. Old Norse Myths in Medieval Northern Society*, 1: The Myths and 2: The Reception of Norse Myths in Medieval Iceland. The Viking Collection 7 and 10. Odense, Odense University Press.

## Referanser


## Eksterne lenker
* Professor Margaret Clunies Ross , hjemmeside ved Universitetet i Sidney
Kåre Østensen

**Kåre Nordahl «Kokken» Østensen** (født 5. desember 1943 i Oslo) er en norsk tidligere ishockeyspiller. Han representerte Ishockeyklubben Tigrene.

Østensen spilte 61 offisielle landskamper for Norge, og deltok under vinter-OL for Norge i 1964 i Innsbruck med tiendeplass, i 1968 i Grenoble med ellevteplass og i 1972 i Sapporo med åttendeplass. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Per Skjerwen Olsen

**Per «Lill-Pettern» Skjerwen Olsen** (født 26. september 1939 i Oslo) er en norsk tidligere ishockeyspiller og fotballspiller. Han representerte Vålerengens Idrettsforening og Skeid.

Olsen spilte 79 offisielle landskamper i ishockey for Norge, og vant Gullpucken i 1966. Han deltok i vinter-OL for Norge i 1964 i Innsbruck med tiendeplass i ishockey, og i 1968 i Grenoble med ellevteplass i ishockey.

Han er faren til ishockeyspilleren Tom Erik Olsen.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Georg Smefjell

**Georg Smefjell** (1937–2015) var en norsk ishockeyspiller, lagleder og trener. Som aktiv representerte han Idrettslaget Templar, Tigrene og Frisk Asker.

Han spilte 62 offisielle landskamper for Norge, og vant Gullpucken i 1969. Han representerte Norge som spiller under vinter-OL i 1964 i Innsbruck, der Norge endte på 10.-plass og i 1968 i Grenoble, hvor det ble 11.-plass for det norske laget.  

Smefjell ble født i Mysen, men bodde i Oslo nesten hele livet. Han var 20 år da ble han tatt ut på det norske landslaget for første gang, og spilte alle Norges syv kamper i verdensmesterskapet i 1958 i Oslo. Han la opp som aktiv spiller i 1971, og ble samme året valgt som styremedlem i Norges Ishockeyforbund. I løpet av 1970-årene var han ansvarlig for uttak av spillere til det norske landslaget, og var lagleder for Norges ishockeylandslag som deltok i vinter-OL i 1972 og 1980. Han var også en periode trener for Oslo-klubben Spartacus. Smefjell jobbet som skipsmegler frem til han ble pensjonist. 

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Øystein Mellerud

**Øystein Mellerud** (1938–1989) var en norsk ishockeyspiller. Han representerte Lyn, Gamlebyen Idrettsforening, Green Bay Bobcats, Hasle/Løren, Manglerud Star og Vålerengen.

Han fikk med seg tre seriemesterskap for Hasle/Løren (i 1971/72, 1972/73 og 1973/74) og ble norgesmester for samme klubb to ganger (i 1971/72 og 1973/74).

Mellerud spilte 20 offisielle landskamper for Norge, og deltok under vinter-OL for Norge i 1964 i Innsbruck med tiendeplass i ishockey. 

Øystein Mellerud var den siste norske målvakt som spilte uten maske.

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
* Green Bay Bobcats
Mingshi

***Mingshi***  (tradisjonell kinesisk: 明史, forenklet kinesisk: 明史, pinyin: *Míng Shǐ*, *Mingdynastiets historie*) er det aller siste av de såkalte 24 historieverk. Det er en offisiell historiekrønike over Mingdynastiet mellom 1368  og 1644, ferdigstilt i 1739. Arbeidet ble ledet av Zhang Tingyu.

Verket strekker seg over 332 bøker. Det baseres på offisielle dokument, og ikke minst *Ming Shi-lu*, et ufullbyrdet samlingsverk med historiske beskrivelser fra 1720-tallet.

## Beskrivelser av utlandet
I Mingshi beskrives et stort antall fremmede land, folk og bystater som Kina hadde kontakt med gjennom århundrene, deriblant:

***[[Øst-Asia]]**
**kongeriket Khotan (i det nåværende Xinjiang)
**Kumul, Turfan og Gaochang (i det nåværende Xinjiang)
**kongeriket Champa
**Annam (Vietnam)
**kongeriket Ryukyu
**Tibet
**Korea
**Japan
**Wei
**Oiratstammene (i Mongolia)
***[[Sørøst-Asia]]**
**Luzon (på det nåværende Filippinene)
**Molukkene
**Johor, Kelantan, Malakka, Terengganu og Pahang (i det nåværende Malaysia)
**Sumatra
**Chenlariket (i det nåværende Kambodsja)
**Thailand
**Java
**Shrivijaya
***[[Sør-Asia]]**
**Bengal
**Sri Lanka
**Calicut (Kerala)
***[[Sentral-Asia]]**
**Samarkand
**Bukhara
**Tatarene
***[[Midtøsten]]**
**Mekka
**Herat
**Aden (Jemen)
***[[Øst-Afrika]]**
**Malindi (i det nåværende Kenya)
**Mogadishu
***[[Europa]]**
** Nederland

## Litteratur
* "The Ming History (Mingshi)," Section 9 Edward L. Farmer, Romeyn Taylor, Ann Waltner, *[http://mingstudies.sites.olt.ubc.ca/files/2013/01/Ming-History-Guide.pdf Ming History An Introductory Guide To Research]* (Minneapolis, University of Minnesota, 1994), pp. 71-78.
* 

## Eksterne lenker
* Mingshi hos Wikisource
Lasse Hamre

**Lars Arne «Lasse» Hamre** (født 26. desember 1944 i Trondheim) er en norsk tidligere alpinist. Han representerte Sportsklubben Freidig.

Hamre vant slalåm i NM i alpint i 1969 og 1971 samt alpin kombinasjon i 1969. Han deltok under vinter-OL for Norge i 1968 i Grenoble med 14.-plass i slalåm og 34.-plass i utfor. 

I begynnelsen av 1970-årene var han profesjonell alpinist i USA.

## Referanser


## Eksterne lenker
*
Bjarne Strand

**Bjarne Anders Strand** (født 8. november 1946 i Oppdal) er en norsk tidligere alpinist. Han representerte Oppdal Idrettslag.

Strand vant utfor i NM i alpint i 1966 og slalåm i 1968. Han deltok under vinter-OL for Norge i 1968 i Grenoble med 17.-plass i utfor, 22.-plass i slalåm og 29.-plass i storslalåm. 

## Eksterne lenker
*
Otto Tschudi

**Otto Victor Tschudi jr.** (født 1949) er en norsk tidligere alpinist. Han representerte IF Ready.

Tschudi vant storslalåm i NM i alpint i 1969, og deltok under vinter-OL for Norge i 1968 i Grenoble og i 1972 i Sapporo.

## Referanser


## Eksterne lenker
*
Tone Dahle

**Tone Dahle** (født 1945) er en norsk tidligere langrennsløper. Hun representerte Idrettsforeningen Ready.

Dahle deltok under vinter-OL for Norge i 1968 i Grenoble med 28.-plass på 5 km. 

## Medaljer i norske mesterskap

## Eksterne lenker
*
August Schmidthuber

**August Schmidthuber** (født 8. mai 1901 i Augsburg, død 19. februar 1947 i Beograd) var en tysk SS-general tilknyttet Waffen-SS som under andre verdenskrig ledet en divisjon i jakt på partisaner i tyskokkupert Jugoslavia. Han var under denne tiden ansvarlig for massakre og andre grusomheter mot sivile.

Schmidthuber ble etter krigen dømt til døden for krigsforbrytelser.

Schmidthuber meldte seg inn i NSDAP og SA i 1933 og SS i 1935. Under andre verdenskrig ledet han SS-styrker i anti-partisankrigføring i Kosovo som kommandør av 21. Waffen-bergdivisjon av SS Skanderbeg (1. albanske). Fra januar 1945 og frem til kapitulasjonen i mai 1945 ledet han 7. SS-frivillige-bergdivisjon «Prinz Eugen» i anti-partisankrigføring i Jugoslavia.

Han ble arrestert i 1945 og overlevert jugoslaviske myndigheter. Han ble stilt for et jugoslavisk militærtribunal i Beograd i februar 1947 og dømt til døden ved hengning for deltakelse i massakre, deportasjoner og grusomheter mot sivile. Han ble henrettet 27. februar 1947 i Beograd av jugoslaviske myndigheter for krigsforbrytelser mot jugoslaviske sivile.

## Referanser
Semesteravgift

**Semesteravgift** er en lovpålagt avgift for studenter i Norge. Denne betales til en studentsamskipnad og brukes på tiltak for å bedre velferdstilbudet for studentene tilknyttet samskipnaden. Beløpet og bruken av semesteravgiften bestemmes av styret i samskipnaden, men endringer i beløpet skal godkjennes av Kunnskapsdepartementet. Semesteravgift må ikke forveksles med materialavgift, studieavgift eller andre former for skolepenger som betales til utdanningsinstitusjonen.

Mange steder brukes deler av semesteravgiften på støtte til lokale studentorganisasjoner. Den dekker også eventuelt medlemskap i Norsk Studentunion eller Studentenes Landsforbund (fra juli 2010 slått sammen til Norsk Studentorganisasjon), og det kan også samles inn et frivillig bidrag til SAIH.

## Eksterne lenker
* Lov om studentsamskipnader
Semantisk rolle

**Semantiske roller**, eller **tematiske roller**, er i lingvistikken en beskrivelse av betydninga som en nominalfrase har i forhold til handlinga eller tilstanden som uttrykkes av verbet i ei setning. For eksempel i setninga «Per spiste et eple», er *Per* den som utfører spisinga, og har dermed den semantiske rolla agens, mens *et eple* er det som blir spist, og har den semantiske rolla patiens.

Semantiske roller er uavhengige av syntaktiske funksjoner. For eksempel kan det syntaktiske subjektet i ei setning være både agens («*Jeg* åpna døra»), instrument («*Nøkkelen* åpna døra») eller patiens («*Petter* falt ned trappa»).

I mange språk markeres enkelte semantiske roller med bestemte kasus. For eksempel har ungarsk et instrumentaliskasus som eksplisitt markerer instrumentet i ei setning.

## Viktigste semantiske roller
Nedafor følger ei liste over de semantiske rollene som vanligvis brukes av lingvister. Det fins ingen fast liste over hvilke som skal brukes, så utvalget varierer svært mye fra forfatter til forfatter.
***[[Agens (språkvitenskap)|Agens]]**: den som bevisst og med vilje utfører en handling som typisk har en fysisk, synlig effekt.
***Kraft**: noe som ubevisst og uten vilje utfører en handling (f.eks. en naturkraft).
***Instrument** (eller *sentiens*): noe som indirekte utfører en handling, vanligvis ved å bli brukt av en agens.
***Opplever** (eller *experiencer*): noe som verken kontrollerer eller påvirkes synlig av en handling, men som opplever handlinga, vanligvis gjennom sanseinntrykk.
***Mottaker**: den animate destinasjonen til et objekt som forflytter seg.
***[[Patiens]]**: den umarkerte semantiske rolla, som verken handler med vilje eller utfører en handling. Patiens gjennomgår ofte en fysisk, synlig endring.
Det brukes også en rekke andre semantiske roller enn de som er lista opp her.

## Semantisk rolleoppmerking
Semantisk rolleoppmerking er en oppgave i naturlig språkprosessering som består av automatisk deteksjon av semantiske argumenter knyttet til predikater eller verb i en setning, og klassifisering av deres spesifikke roller. Nåværende forsøk på automatisk semantisk rolleoppmerking er basert på veiledet maskinlæring og bruker ofte FrameNet og PropBank som ressurser for å spesifisere hva som teller som et predikat, definere settet av roller som brukes i oppgaven, og gi opplærings- og testdata.

## Referanser


## Se også
*Semantikk
Katharina Mo Berge

**Katharina Louise Mo Berge** (født 28. august 1944 i Trondheim) er en norsk tidligere langrennsløper og orienteringsløper. Hun representerte Sportsklubben Freidig.

Katharina Mo Berge vant både 5 km og 10 km i NM på ski, langrenn i 1972. Hun deltok under vinter-OL for Norge i 1968 i Grenoble med 17.-plass på 10 km, og i 1972 i Sapporo med 17.-plass på 5 km og 29.-plass på 10 km. Hun ble nummer 12 i VM i orientering i 1968.

## Medaljer i norske mesterskap

## Referanser


## Eksterne lenker
*
Jan Olaf Roaldset

**Jan Olaf Roaldset** (født 1946) er en norsk tidligere skihopper. Han representerte Idrettslaget Hjelset-Fram.

Roaldset deltok under vinter-OL for Norge i 1968 i Grenoble med 13.-plass i stor bakke og 21.-plass i normalbakke. Med 100,5 m og var han den første som hoppet over 100 m i olympiske leker. 

## Referanser


## Eksterne lenker
*
Terje Steen

**Terje Steen** (1944–2020) var en norsk ishockeyspiller. Han representerte Vålerengens Idrettsforening.

Steen spilte 24 offisielle landskamper for Norge, og deltok under vinter-OL for Norge i 1968 i Grenoble med ellevteplass og i 1972 i Sapporo med åttendeplass.

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Mikkel Dobloug (kombinertløper)

**Mikkel Dobloug** (født 1944) er en norsk tidligere kombinertløper. Han representerte Vang Skiløperforening.

Dobloug vant kombinert i NM på ski i 1966, og deltok under vinter-OL for Norge i 1968 i Grenoble med 21.-plass i kombinert.

Han har senere vært adm.dir. i Moelven Bygg Gruppen. Han har også vært direktør for Hamar Bryggeri og Løiten Brænderi.

## Referanser


## Litteratur
* 

## Eksterne lenker
*
Markus Svendsen

**Markus Anton Svendsen** (født 28. februar 1941 i Havøysund) er en norsk tidligere kombinertløper. Han representerte Idrottslaget i Bondeungdomslaget i Oslo.

Svendsen vant kombinert i NM på ski i 1967 og 1968, og deltok under vinter-OL for Norge i 1968 i Grenoble med 27.-plass i kombinert. 

## Eksterne lenker
*
Trygve Bergeid

**Trygve «Tyten» Bergeid** (født 30. mars 1942 i Oslo) er en norsk tidligere ishockeyspiller. Han representerte Isbjørnene og Sinsen Idrettsforening.

Bergeid spilte 25 offisielle landskamper for Norge, og deltok under vinter-OL for Norge i 1968 i Grenoble med ellevteplass. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Thore Wålberg

**Thore Johannes Wålberg** (født 1953) er en norsk tidligere ishockeyspiller. Han representerte Frisk Asker. 

Han representerte tidligere Kongsvinger IL Ishockey og spilte et år i Sverige, Örebro, i perioden 1980–1981. I løpet av sin karriere representerte Wålberg Norge 37 ganger, deriblant vinter-OL i 1972 og vinter-OL i 1980. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Jan Kinder

**Jan Runar Kinder** (født 26. mai 1944 i Oslo, død 25. mai 2013) var en norsk ishockeyspiller. Han representerte Hasle/Løren Idrettslag.

Kinder spilte 36 offisielle landskamper for Norge, og vant Gullpucken i 1974. Han deltok under vinter-OL for Norge i 1972 i Sapporo med åttendeplass.

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Birger Jansen

**Birger «Bigga» Jansen** (født 7. januar 1948 i Bærum, død 7. november 2016 samme sted) var en norsk ishockeyspiller og seiler. Han representerte Frisk Asker, Høvik IF og Jar Idrettslag.

Berg spilte 56 offisielle landskamper for Norge, og deltok under vinter-OL for Norge i 1972 i Sapporo med åttendeplass. Han tok 14 NM-gull i seiling, sist i 2014.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Tom Røymark

**Tom Eddy Røymark** (født 23. april 1950 i Oslo) er en norsk tidligere ishockeyspiller. Han representerte Idrettslaget Manglerud/Star.

Røymark spilte 81 offisielle landskamper for Norge, og deltok under vinter-OL for Norge i 1972 i Sapporo med åttendeplass, og i 1980 i Lake Placid med ellevteplass.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Kjell Åsvestad

**Kjell Åsvestad** (født 4. januar 1950 i Lillehammer) er en norsk tidligere kombinertløper som representerte Lillehammer Skiklub.

Åsvestad deltok under vinter-OL for Norge i 1972 i Sapporo med 14.-plass i kombinert.

## Litteratur
* 

## Eksterne lenker
*
Henning Weid

**Henning Weid** (født 28. oktober 1950 i Oslo) er en norsk tidligere kombinertløper. Han representerte Nydalens Skiklub.

Weid deltok under vinter-OL for Norge i 1972 i Sapporo med 19.-plass i kombinert.

## Eksterne lenker
*
Anne Brusletto

**Anne Brusletto Heje** (født 24. januar 1951 i Geilo) er en norsk tidligere alpinist. Hun representerte Sportsklubben Njård.

Brusletto vant storslalåm i NM i alpint i 1970, og deltok i vinter-OL for Norge i 1972 i Sapporo med 19.-plass i storslalåm.

## Referanser


## Eksterne lenker
*
Karianne Christiansen

**Karianne Christiansen** (født 24. februar 1949 i Tønsberg, død 30. oktober 1976 i Gol) var en norsk alpinist. Hun representerte Sportsklubben Njård.

Christiansen vant ti NM i alpint, hvorav tre i slalåm i 1968, 1969 og 1970, tre i storslalåm i 1969, 1971 og 1972, to i utfor i 1970 og 1971 og to i alpin kombinasjon i 1969 og 1970. Hennes beste plassering i verdenscupen var to femteplasser, den første i Kirkerudbakken i Bærum 25. februar 1968. Hun deltok under vinter-OL for Norge i 1972 i Sapporo med 21.-plass i utfor og 27.-plass i storslalåm. Karianne Christiansen omkom i en bilulykke ved Gol i 1976.

## Referanser


## Eksterne lenker
*
Gyri Sørensen

**Gyri Tove Sørensen** (født 1951) er en norsk tidligere alpinist. Hun representerte Idrettsforeningen Ready.

Sørensen vant slalåm i NM i alpint i 1972, delt med Toril Førland. Hun deltok under vinter-OL for Norge i 1972 i Sapporo med 17.-plass i utfor og 28.-plass i storslalåm. 

## Eksterne lenker
*
Morten Sethereng

**Morten Sethereng** (født 15. januar 1953 i Trondheim) er en norsk tidligere ishockeyspiller. Han representerte Frisk Asker.

Sethereng spilte 71 offisielle landskamper for Norge, og vant Gullpucken i 1979. Han deltok under vinter-OL for Norge i 1972 i Sapporo med 8.-plass, og i 1980 i Lake Placid med 11.-plass. Sesongen 2007-2008 var han assistenttrener i Stavanger Oilers.

## Referanser


## Eksterne lenker
* 
*  Norges Ishockeyforbund: Internasjonale spillere, menn – Adelskalender (pdf-fil)
Roy Jansen

**Roy «Sleiper'n» Jansen** (født 6. mai 1950 i Oslo) er en norsk tidligere ishockeyspiller. Han representerte Vålerengens Idrettsforening.

Jansen spilte 73 offisielle landskamper for Norge, og deltok under vinter-OL for Norge i 1972 i Sapporo med åttendeplass. I Vålerenga var han med å vinne seks norgesmesterskap, i 1968-1971, 1973 og 1982.

## Referanser


## Eksterne lenker
* 
*  Norges Ishockeyforbund: Internasjonale spillere, menn – Adelskalender (pdf-fil)
Peik Christensen

**Alfred Peik Christensen** (født 1952) er en norsk tidligere alpinist. Han representerte Idrettsforeningen Ready.

Christensen vant storslalåm i NM i alpint i 1970 og 1972. Han deltok under vinter-OL for Norge i 1972 i Sapporo med 23.-plass i storslalåm og 36.-plass i utfor. 

## Eksterne lenker
*
Odd Sørli (alpinist)

**Odd Sørli** (født 1954) er en norsk forretningsmann og tidligere alpinist og journalist. Som alpinist representerte han Oppdal Idrettslag.

Sørli vant åtte NM-gull i alpint, hvorav fire i slalåm i 1975, 1978, 1981 og 1982 og fire i storslalåm i 1975, 1979, 1980 og 1985. Han deltok under vinter-OL for Norge i 1976 i Innsbruck der han kjørte ut i både slalåm og storslalåm, i 1980 i Lake Placid med 20.-plass i slalåm og 25.-plass i storslalåm, og i 1984 i Sarajevo med 19.-plass i storslalåm. Hans beste internasjonale resultat i mesterskap var 6.-plass i alpin kombinasjon i VM i alpint 1982. 

Etter karrieren som alpinist har Sørli jobbet som journalist for *[[Se og Hør]]*, og han driver for tiden sitt eget firma Off Piste der han arrangerer «opplevelsesturer». Han er nevø av krigshelten Odd Sørli, og er far til legen og gründeren Daniel Sørli, som står bak bedriften Dr. Dropin. 

## Referanser


## Eksterne lenker
* 
* 
*
Wergelandsfanen (Eidsvold)

**Wergelandsfanen** er en 17. mai-fane som skal ha blitt malt av Henrik Wergeland og sydd av hans søster Camilla, og skal ha blitt brukt, som det heter i Nordahl Griegs dikt «*…i det allerførste syttendemai tog som gikk…*». Henrik var da nitten år og Camilla femten. Dette må ha vært i 1827.

Fanen ble gitt til kapellan Olsen på Eidsvold. Arvinger etter kapellanen utvandret til Toronto i 1932 og tok fanen med seg. Under andre verdenskrig, da treningsleieren Little Norway ble opprettet, ble fanen gitt til leieren på vilkår at den skulle tilbake til Norge etter krigen. Fanen ble fløyet til London og overrakt Haakon 7. som førte den med til Norge i 1945.
Fanen ble lagret på Norsk Folkemuseum i 1952.

Nordahl Grieg, som besøkte leieren i 1941, skrev diktet *Wergelandsfanen*, og ifølge dette diktet må fanen sannsynligvis ha vært brukt første gang på Eidsvoll, i et tog som kom i stand av Henrik og Camilla.

## Referanser
Goicoechea (Costa Rica)

**Goicoechea** er en kanton i provinsen San José i Costa Rica. Den har et innbyggertall på 115&nbsp;084 (2011) og et areal på 31,50 km². Administrasjonssentrum er Guadalupe. Kantonen utgjør en del av landets hovedstad San Josés storbyområde.

## Historie
Kantonen ble oppretta 6. august 1891. Den fikk navnet sitt etter fransiskanerpresten José Antonio de Liendo y Goicoechea. De første innbyggere slo seg ned langs det som i dag er Calle Blancos, den første veien i området.

## Geografi
Området er relativt flatt. Elvene Torres, Purral, Tiribí, Ipís, Ozotal, Cangrejos, Patalillos, Patal og Barreal renner gjennom kantonen.

Gjennomsnittstemperaturen ligger på rundt 21 °C.

## Distrikter
Goicoechea er delt inn i sju distrikter:

# Guadalupe
# San Francisco
# Calle Blancos
# Mata de Plátano
# Ipís
# Rancho Redondo
# Purral

## Referanser
The Scaramanga Six

**The Scaramanga Six** er et britisk rockeband som er mest kjent for sine mange aggressive liveband, deres utagerende og teatralske sanger og genuint uavhengige holdning.

Bandet har historisk sett vært basert rundt en kjerne av musikerne Paul Morricone, Steven Morricone og Julia Arnez. The Scaramanga Six spiller en lunefull og forsiktig-arrangert blanding av tung rock, vokal pop, rockabilly og intense sanger.

## Eksterne lenker
* 
*
Chrome Hoof

**Chrome Hoof** er et eksperimentelt orkester som holder til i London i England. Gruppen ble dannet i 2000 av bassisten Leo Smee og hans bror Milo Smee.

Opprinnelig var gruppen en duo bestående av de to brødrene, men siden 2007 har gruppen rekruttert flere musikere på mange forskjellige instrumenter. Bandet bestod per januar 2010 av ti medlemmer, og hadde instrumenter som saksofon, trompet, fiolin, gitar, bass og trommer.

Chrome Hoof er et stort orkester, og deres musikk spenner over flere varierte musikksjangre som f.eks. metal, elektro, funk, jazz, disco og kammermusikk. Musikken har blitt beskrevet som både progressiv, futuristisk og psykedelisk.
## Eksterne lenker
* 
*
Lone Leegaard

**Lone Leegaard** (født 1971) er en dansk arkeolog som er magister i klassisk arkeologi ved Københavns Universitet.
Hun har fungerte som programleder og forsker på programmer i Danmarks Radio, blant annet *Pest over Europa* om svartedøden, *Fortid til salg* og *Mellem 2 verdenskrige*.
Hun har skrevet om svartedøden og har også skrevet boken *Europa i katastrofens tegn*.

## Referanser


## Eksterne lenker
* 
* Kort omtale hos Danskhistorie.dk
Kentucky Waltz

**«Kentucky Waltz»** er en amerikansk sang med melodi og tekst av Bill Monroe. Den ble skrevet i 1946.

## Innspilte versjoner
*Eddie Dean (Innspilt i september 1946. Utgitt av Majestic Records med katalognummer 11004. Den andre siden var «Rainbow at Midnight».
*Cowboy Copas (Innspilt 26. desember 1946. Utgitt av King Records med katalognummer 598A. Den andre siden var «Heartaches»).
*Lawrence Welk & his orchestra (Innspilt 27. juni 1947. Utgitt av Decca Records med katalognummer 24442. Den andre siden var «Bubbles in the Wine».
*Pee Wee King (Utgitt av RCA Victor Records med katalognummer 20-4604. Den andre siden var «Bonaparte's Retreat»).
*Bill Monroe & Blue Grass Boys (Innspilt 17. mars 1951. Utgitt av Decca Records med katalognummer 46314. Den andre siden var «Prisoner's Song»).
*Tennessee Ernie Ford (Utgitt av Capitol Records med katalognummer 1460. Den andre siden var «Strange Little Girl»)
*Wayne King & his orchestra (Utgitt av RCA Victor Records med katalognummer 20-4467. Den andre siden var «Tennessee Waltz»)

## Norsk versjon
Lyktemannen har skrevet en norsk tekst. På norsk bærer den tittelen «Kentucky-vals».

### Innspilling
*Sørlandspikene med Frank Cooks ensemble. Innspilt 10. oktober 1961. Utgitt på singlen Odeon ND&nbsp;7414 og på EP-platen Odeon GEON&nbsp;59.

## Listeplassering
Eddy Arnold spilte inn en versjon i 1951, som nådde en førsteplass på Billboard Best Selling Retail Folk Records-listen.

## Referanser
Wild Beasts

**Wild Beasts** er en britisk indie rock-gruppe som ble grunnlagt i Kendal, England. De ga ut sin aller første singel "Brave Bulging Buoyant Clairvoyants" sammen med Bad Sneakers Records i november 2006, og senere signerte de en platekontrakt med plateselskapet Domino Records. De har gitt ut flere kritikerroste album.

Bandets andre album, Two Dancers, ble applaudert og ble blant annet kalt dristig og fengende. Albumet ble utgitt den 3. august 2009 i Storbritannia, og den 8. september 2009 i USA. Den britiske avisen The Sunday Times nominerte albumet til Album Of The Week og beskrev det som et av de udiskutable mesterverk for året 2009.

## Diskografi

### Album
* *Limbo, Panto* (Domino Records) (2008)
* *Two Dancers* (Domino Records) (2009) 
* *Smother* (Domino Records) (2011) 
* *Present Tense* (Domino Records) (2014) 

### EP-er
* *Wild Beasts* (2004)
* *Esprit De Corps* (2005)
* *All Men* (2005)
* *Reach A Bit Further* (2011)

## Eksterne lenker
* 
*
13. serierunde i Tippeligaen 2010

**13. serierunde i Tippeligaen 2010** startet mandag 24. mai, en kamp klokken 16:00 Stabæk mot Start, runden fortsatte med fem kamper klokken 18:00 og hovedkampen mellom Viking og Rosenborg på Viking Stadion klokken 20:00. Runden ble avsluttet tirsdag 25. mai med Lillestrøm mot Odd Grenland.


## Fakta

## Referanser
Converge

**Converge** er et amerikansk hardcore-band som ble grunnlagt i Salem, Massachusetts i løpet av vinteren 1990. De spiller en blanding av hardcore punk og ekstrem metal.

Converge har siden grunnleggelsen deres bidratt til å definere mange av elementene innen metalcore-sjangeren. Gruppens musikalske stil består i stor grad av komplekst gitararbeid og tromming som har fått mange til å beskrive bandet som et mathcore-band. 

Bandet ble grunnlagt av Jacob Bannon og Kurt Ballou som startet med å spille cover-versjoner av hardcore punk, punk rock og heavy metal-låter. Mange av disse låtene ble fremført på live opptredener i løpet av 1991.

De siste årene har Converge hatt et relativt høyt nivå av popularitet, til tross for deres den noe esoteriske natur av musikken deres, og mangelen på oppmerksomhet fra media. Deres popularitet begynte å stige ved utgivelsen av deres banebrytende album, Jane Doe. 

Bandet slapp deres andre album *Axe to Fall* den 20. oktober 2009. Denne platen ble lekket ut på internett før den planlagte utgivelsen. Gruppen Shaun Hand of Metal sucks har blitt identifisert som kilden til lekkasjen, som skjedde den 4. oktober 2009.  Albumet mottok flere positive vurderinger før utgivelsen, inkludert poengsummen 10/10 fra Decibel Magazine, og ble hyllet som bandets beste arbeid siden Jane Doe.

## Eksterne lenker
* 
*
Deerhunter

**Deerhunter** er en amerikansk rockegruppe med opprinnelse fra Atlanta, Georgia. Bandet, bestående av Bradford Cox, Moses Archuleta, Josh Fauver og Lockett Pundt, ble grunnlagt i 2001 i USA.

Gruppen har beskrevet seg selv som «ambient punk», selv om de innlemmer et bredt spekter av sjangere, inkludert art rock, shoegaze, og post-punk, i tillegg finnes betydelige elementer av pop i musikken deres. Bandet har gått gjennom flere endringer i besetningen i løpet av årene.

## Eksterne lenker
* 
*
Digitalism

**Digitalism** er en tysk punk-duo som ble grunnlagt i 2004 i Hamburg. 

Bandet har signert kontrakt med et plateselskap i Frankrike og har i alt gitt ut fire singler til nå: «Idealism», «Zdarlight», «Jupiter Room», og «Pogo». Bandet har beskrevet musikken deres som en kompleks roman om sosial interaksjon og attraksjon, med flere forvrengte basslinjer og rytmer som beståer av tegnsetting.

Digitalism har gjort opptredener på mange festivaler som f. eks. Coachella, South by Southwest, og Ultra Music Festival samt ulike klubber over store deler av verden. Digitalism sitt debutalbum, Idealism, ble utgitt den 9. mai 2007.
Helblinde

**Helblinde** (norrønt *Helblindi*) er i norrøn mytologi en *[[jotne]]*, bror av Loke og Byleist. 

Han er sønn av jotnen Fårbaute og hans hustru Lauvøy (som muligens var åsynjer – en av gudene, kildene er uklare på dette punktet). Navnet var også en kjenning for Odin som bekjent var blind på det ene øyet, men ifølge Idar Lind er etymologien «hærblinder», omtalt blant annet i *[[Grimnismål]]* (46).

Bortsett fra å være nevnt som ætten til Loke i *[[Gylvaginning]]* i *[[Den yngre Edda]]* er Helblinde ikke beskrevet i andre norrøne tekster.

## Referanser
Johan Reinert

**Johan Christian Frederik Reinert** (født 4. september 1882 i Vestmanna, død 21. november 1960) var en færøysk kjøpmann og politiker (Sb.). Han var medlem av det færøyske Lagtinget 1924–1928.

Han var sønn av kjøpmann Andreas Sigvald Reinert og hustru Else Marie Sofie Olsen i Vestmanna. På farssiden var han fetter av bonde og lagtingsmann Jákup Andrias Vang. Han var også fetter av bonde Hans Vilhelm Reinert på Kaldbak, som var far til lagtingsmann og fiskeriminister Petur Reinert.

Han ble handelsfullmektig og senere prokurist i familiens kjøpmannsforretning, A/S Reinert, hvor det ble drevet handel, fiskebåtrederi og fisketilvirkning. Han giftet seg med Else Thomassen.

Reinert var medlem av sognestyret (kommunestyret) i Vestmanna 1907–1910, 1922–1926 og 1947–1958, herav formann 1908–1910. Han var innvalgt på Lagtinget på et tilleggsmandat for Sambandsflokkurin i Norðurstreymoy 1924–1928. Faren hadde også vært sambandsmann. Ved en splittelse i partiet i Norðurstreymoy i 1950 stilte Reinert som den fremste kandidaten på den ene sambandslisten, mens Hans Iversen stilte som den fremste på en annen. Bare Iversen ble valgt. Reinert hadde møtt på Lagtinget i Iversens sykdomsfravær noen år tidligere.

## Referanser
Kaija Saariaho

**Kaija Anneli Saariaho** (1952–2023) var en finsk komponist.

## Liv og verk
Kaija Laakkonen studerte med avantgardisten Paavo Heininen ved Sibelius-akademiet i Helsingfors. Sammen med Magnus Lindberg og andre stiftet hun gruppen *Open Ears*. Deretter fortsatte hun utdannelsen, nå med Brian Ferneyhough og Klaus Huber i Freiburg im Breisgau. Hun deltok i Darmstädter Ferienkurse og studerte fra 1982 computerstøttet komposisjon og arbeid med lydbånd og live-elektronikk ved  IRCAM.

På denne tiden kom komposisjoner som *Verblendungen* (1984), et vekselspill mellom orkester og lydbånd, dessuten også  *Du Cristal* (1989) og *…à la Fumée* (1990), i de sistnevnte tok un i bruk live-elektronikk. Under innflytelse av spektralmusikk-komponistene  Gérard Grisey og Tristan Murail utviklet Saariaho en stil preget av langt utholdte basstoner og mikrotonale intervaller. Hennes mest kjente verk, *Graal théâtre* for fioliner og orkester (1994–97), er skrevet i denne stilen.

Saariahos verk ble oppført ved internasjonale festivaler i London (1989), Jakarta (1989), Paris (1989, 1991) og Wien (1993). I 1999 framførte New York Philharmonic Orchestra under ledelse av Kurt Masur hennes komposisjon *Oltra mar* for kor og orkester. 

Ved Festspillene i Salzburg år 2000 dirigerte Kent Nagano under en vellykket oppføring av hennes første opera, *L’Amour de loin*. Amin Maalouf skrev librettoen på basis av trobadoren Jaufre Rudels *[[vida (trobadordikting)|vida]]*. I 2006 ble operaen *Adriana Mater* uroppført ved Opéra Bastille i Paris og i Lyon 2010 *Émilie*, også den med libretto av Amin Maalouf. Kazushi Ono dirigerte.

## Utmerkelser
* 2011 – Léonie Sonnings musikkpris

## Viktige verk
* *Verblendungen* (1984; orkester)
* *Nymphéa* (1987; strykekvartet, elektronika)
* *Petals* (1988; cello,  elektronika)
* *Du cristal...* (1989; orkester, live-elektronikk)
* *...à la Fumée* (1990; solo altfløyte og  cello, orkester)
* *Graal théâtre* (1994; fiolin, orkester)
* *L’amour de loin* (2000; opera)
* *Orion* (2002; orchestra)
* *Adriana Mater* (2005; opera)
* *La Passion de Simone* (2006; oratorium/opera)
* *Notes on Light* (2007; cellokonsert)
* *Terra Memoria* (2007; strykekvartett)
* *Laterna Magica*, 2008
* *Émilie* (2010; opera)

## Innspillinger
* ***Graal Théâtre*** – Gidon Kremer; BBC Symphony Orchestra; Esa-Pekka Salonen – Sony SK60817
* ***L’Amour de loin*** – Gerald Finley; Dawn Upshaw; Finlands nasjonalopera; Esa-Pekka Salonen – Deutsche Grammophon DVD 00440 073 40264
* ***Nymphéa*** – Cikada Strykekvartett – ECM New Series 472 4222

## Referanser


## Eksterne lenker
* 
* 
* 
* Verkfortegnelse
*
Malcolm i midten

***Malcolm i midten*** (org: *Malcolm in the Middle*) er en amerikansk familierelatert komiserie som gikk på FOX fra 2000 til 2006. Serien handlet om den rare familien Wilkerson. Midtpunktet var unge Malcolm, herr og fru Wilkersons mellomste, og mest intelligente sønn. Rollen som Malcolm ble spilt av Frankie Muniz, mens andre sentrale roller ble spilt av Jane Kaczmarek, Bryan Cranston, Christopher Masterson, Justin Berfield og Erik Per Sullivan.

I Norge gikk serien på TV 2 fra 2000 til 2006. Den gikk senere i reprise på TV 2 Zebra og fra 2015 på TV 2 Humor.

## Handlingsreferat
TV-serien handler om en gutt ved navn Malcolm (spilt av Frankie Muniz) som i den første episoden avsløres for å være et geni med en IQ på 165. På grunn av hans høye IQ blir han plassert i en klasse for ekstremt begavede studenter (også kjent som «Krelboynes») opprinnelig undervist av lærerinne Caroline Miller. Seriens tidligste sesonger fokuserte som regel på Malcolm som må håndtere forskjellige situasjoner rundt å være langt mer intellektuell enn de fleste rundt ham, og familiens forskjellige eksentrisiteter og oppførsel.

Malcolm var den tredje sønnen i en komisk dysfunksjonell familie. Foreldrene hans heter Lois (spilt av Jane Kaczmarek) og Hal (spilt av Bryan Cranston) men den eldste sønnen i familien, Francis (spilt av Christopher Kennedy Masterson) blir sendt til militærskole - samtidig som de tre yngre brødre Reese, Malcolm og Dewey fremdeles bor hjemme hos foreldrene deres. I løpet av sesong fire blir karakteren Jamie lagt til i TV-serien, som den femte sønnen til Hal og Lois.

TV-serien utforsker også familiens mange interaksjoner med deres utvidede familie, venner og kollegaer. Inkludert Lois sin tyranniske mor. Craig Feldspar, Lois sin ulykkelige kollega ved butikken Lucky Aide. Malcolms beste venn Stevie Kenarban, som sitter i rullestol og sliter veldig med astma) samt Stevies pappa Abe. I tillegg havner storebroren deres, Francis, veldig ofte i forskjellige situasjoner ved militærskolen, men senere reiser han til Alaska for å finne seg arbeid. Senere får Francis arbeid ved en ranch, som drives av et veldig eksentrisk tysk ektepar.

## Rollebesetning
* Frankie Muniz – Malcolm
* Jane Kaczmarek – Lois
* Bryan Cranston – Hal
* Justin Berfield – Reese
* Erik Per Sullivan – Dewey
* Christopher Masterson – Francis
* James og Lukas Rodriguez – Jamie

## Eksterne lenker
*
Give Me Your Word

**«Give Me Your Word»** er en amerikansk populærmusikksang med melodi av George Wyle og tekst av Irving Taylor. 

Den bestselgende versjonen ble spilt inn på plate av Tennessee Ernie Ford with The Billy May Orchestra 22. april 1954. Den ble utgitt av Capitol Records med katalognummer 2810. Platen var produsert av Ken Nelson.

I 1966 ble en versjon med den britiske sangeren Billy Fury utgitt på singlen Decca F:12459. Musikalsk leder var Mike Leander.

## Norsk versjon
Juul Hansen har skrevet en norsk tekst. Den norske tittelen er «Gi meg ditt ord».

### Innspilling
*Jens Book-Jenssen, Egil Monn-Iversens orkester. Utgitt på 78-platen Musica A&nbsp;5142 i 1955.

## Listeplasseringer

## Referanser
Angela Merkels første regjering

**Angela Merkels første regjering** var en koalisjonsregjering mellom CDU/CSU og SPD, dette benevnes som en storkoalisjon. Regjeringen satt fra 22. november 2005 til 28. oktober 2009. Koalisjonsavtalen ble kalt *Sammen for Tyskland. Med mot og menneskelighet* *(Gemeinsam für Deutschland. Mit Mut und Menschlichkeit).*

## Referanser
Niels-Knud Liebgott

**Niels-Knud Liebgott** (født 11. september 1942) er en dansk arkeolog og museumsinspektør, som spesielt har beskjeftiget seg med middelalderarkeologi.

Museumsinspektør, Det danske Nationalmuseet (1971&ndash;1987); Overinspektør, Nationalmuseet (1987&ndash;1991); Museumsjef, Nationalmuseet (1991&ndash;1997); konstituert Riksantikvar (1996). Fra 1998 direktør for De Danske Kongers Kronologiske Samling på Rosenborg slott og Amalienborg. Han er også visepresident for Det kongelige nordiske oldskriftselskab.

Siden 2008 har han vært Kommandør av Dannebrog, og han ble utnevnt til kammerherre på dronningens fødselsdag den 16. april 2010. Han er også ridder av Nordstjerneordenen.

## Referanser


## Eksterne lenker
* Niels-Knud Liebgott hos Denstoredanske.dk
Oppløyelva

**Opløelva** er den nederste delen av Opløvassdraget, og den munner ut i fjorden på Salsbruket i Nærøy kommune i Nord-Trøndelag. Den dannes der Mjosundelva og Liavasselva møtes 4 km nordøst for Salsbruket. Litt lenger ned, ved Synnes, kommer Krokvasselva inn. Opløelva er ei regulert elv, og ovenfor dammen på Salsbruket ligner den mest på en innsjø. Vassdraget har et nedslagsfelt på ca 193 km² med en middelvassføring ved utløpet på ca 12 kbm/sek.

Ut fra dammen på Salsbruket går vannet videre gjennom turbin, og ved normal og liten vannføring vil denne ta unna mesteparten av vannet. Dette medfører at elva ofte er tilnærmet tørrlagt mellom dammen og utslippet fra turbinen ca. 200 meter lenger nede.

Firma Albert Collett har fire kraftverk og fem dammer i Opløvassdraget. Kraftverkene er
*Liavatn
*Liafoss
*Ulefoss
*Salsbruket

Det er to hovedmagasiner for vann
*Mjøsundvatnet
*Storvatnet

Opløelva er drikkevannskilde for befolkningen på Salsbruket.

Tidlig på 1990-tallet ble det foretatt et havbeiteprosjekt i Opløelva i regi av Norsk institutt for naturforskning (NINA). Det ble sluppet ut store mengder laksesmolt over flere år, og mye laks fant veien tilbake til vassdraget. Elva ble valgt ut til dette prosjektet fordi man anså at den ikke hadde en egen laksestamme på grunn av reguleringen. Dette førte til stor interesse for laksefiske blant sportsfiskere og grunneiere langs fjorden.

## Fiske
Det er fortsatt et betydelig innsig av laks, og den lakseførende strekningen befinner seg i flo- og fjæresonen nedenfor turbinen.

## Se også
*Liste over elver i Norge

## Referanser


## Eksterne lenker
* UtmarksCompagniet: Laksefiske i Opløelva
* Namdalsavisa: «Oppdrettslaksen dominerer i Opløelva»
Kensington (Sør-Australia)

**Kensington** er en forstad til Adelaide i den australske delstaten Sør-Australia. Det ligger i lokalstyret City of Norwood Payneham & St Peters. I 2006 hadde Kensington 1653 innbyggere. Den australske crickethelten Donald Bradman bodde i Kensington fra 1935 til han døde i 2001.
Kensington (andre betydninger)

**[[Kensington]]** er et område i London i Storbritannia. Det kan også referre til:

## I Australia

* Kensington (New South Wales)
* Kensington (Vest-Australia)
* Kensington (Victoria)
** Kensington jernbanestasjon (Melbourne)
* Kensington (Sør-Australia)
* Kensington Gardens (Sør-Australia)
* Kensington Park (Sør-Australia)

### I Canada
* Kensington Market i Toronto
* Kensington (Prince Edward Island)

### På New Zealand
* Kensington (New Zealand), en forstad til Dunedin

### I Sør-Afrika
* Kensington (Gauteng)
* Kensington (Cape Town)

### I Storbritannia
* Kensington, London
** North Kensington
** South Kensington
** West Kensington (London)
** West Kensington undergrunnsstasjon
** Kensington Gardens
** Royal Borough of Kensington and Chelsea
** Metropolitan Borough of Kensington
** Kensington Gardens
** Kensington Palace
* Kensington (Liverpool)
## Datamaskiner
Kensington låsespor
Doctor of Science

**Doctor of Science** (latin, *Scientiæ Doctor*), forkortet **D.Sc.**, er en høyere doktorgrad i Storbritannia og andre samveldestater. I Storbritannia fantes det tidligere bare høyere doktorgrader, som ble regnet som mer prestisjefulle enn å bli ansatt som professor (situasjonen var tradisjonelt ganske lik i Danmark og Norge, folk tok ofte dr. philos. etter å ha blitt professor, og avhandlingen ble da regnet som et *[[magnum opus]]*). Av denne grunnen ble personer med (høyere) doktorgrad tidligere gjerne tiltalt med tittelen «doktor» heller enn «professor», selv om de også var professorer.

I det 20. århundre innførte Storbritannia en lavere doktorgrad, kalt PhD, etter amerikansk og tysk mønster, særlig for å tiltrekke seg forskere og studenter fra USA og Tyskland. Doctor of Science-graden, og andre høyere doktorgrader som Doctor of Letters, har blitt sjeldnere de siste tiårene, bl.a. fordi personer på dette nivået ofte allerede er professorer og ikke alltid ser behovet for å avlegge en ny grad.